als_Latn dik_Latn tur_Latn
Ministri i Transportit i Bullgarisë takon Ministrin e Zhvillimit Ekonomik të Shqipërisë, Arben Ahmetaj
Të dy ministrat në përfundim të takimit kanë mbajtur një konferencë të përbashkët për mediat, ku Ahmetaj ka theksuar se shpreson që ky takim të promovoj më tej marrëdhëniet ekonomike dhe shkëmbimet tregtare mes dy vendeve.
TIRANË (AA) – Ministri i Transportit, Teknologjisë së Informacionit dhe Komunikimeve i Bullgarisë, Ivaylo Moskovski ka vazhduar edhe sot takimet zyrtare në Shqipëri. Pas takimit të djeshëm më homologun e tij shqiptar, Moskovski është takuar me Ministrin e Zhvillimit Ekonomik, Turizmit, Tregtisë dhe Sipërmarrjes të Shqipërisë, Arben Ahmetaj, raporton Anadolu Agency (AA)
Të dy ministrat në përfundim të takimit kanë mbajtur një konferencë të përbashkët për mediat, ku Ahmetaj ka theksuar se shpreson që ky takim të promovoj më tej marrëdhëniet ekonomike dhe shkëmbimet tregtare mes dy vendeve. Sipas tij iniciativa e rrugës së Arbrit është një alternative efektive e lidhjes së dy vendeve.
“Një vit më parë marrëdhëniet mes dy vendeve tona shënuam 100 vjetorin e tyre dhe në këto 100 vite kemi patur marrëdhënie të mira dhe konstruktive. Një kujtesë historike, Bullgaria ka qenë një ndër vendet e para që njohur pavarësinë e Shqipërisë një shekull më parë dhe sërish një ndër shtetet e para që mirëpriti hyrjen e Kosovës në listën e shteteve të pavarura të botës. Në aspektin ekonomik dinamika e shkëmbimeve tregtare ka ardhur në rritje në vitet e fundit. Eksportet shqiptare në drejtim të Bullgarisë shënuam vlerën 19.6 milionë euro ose një rritje prej 18.7 përqind krahasuar me një vit më parë. Struktura e shkëmbimeve është në favor të trendit të industrive të reja të dy vendeve”- u shpreh Amhetaj.
Sipas Ministrin shqiptar të Zhvillimit Ekonomik, një peshë të rëndësishme në eksport zënë produktet e manifakturës, ndërsa në anën e importit zënë makineritë dhe produktet kimike dhe plastike.
Sot në Shqipëri numëron 65 subjekte bullgare me kapital të përbashkët të përqendruara më së shumti në tregtinë me shumicë dhe pakicë të produkteve industriale minerale apo energjisë elektrike.
Ndërsa Ministri i Transportit, Teknologjisë së Informacionit dhe Komunikimeve i Bullgarisë, Ivaylo Moskovski theksoi se vitet e fundit, Shqipëria dhe Bullgari, por edhe Ballkani në tërësi kanë kaluar nëpër vështirësi ekonomike. “Duke punuar së bashku mund të bëjmë hapa përpara. Mbështesim idenë për realizmin e sa më shumë projekteve të integruara së bashku. Në vazhdim shpresoj të ketë takime të agjencive të investimeve mes dy shteteve. Gjithashtu ka hapësira edhe për shkëmbimin e turisteve pas edhe Bullgaria edhe Shqipëria kanë kushte të mjaftueshme për turizëm”- u shpreh Moskovski.
Këto takime u organizua në kuadër të mbajtjes së Sesionit të VI të Komisionit të Përbashkët Ndërqeveritar Shqiptaro – Bullgar për bashkëpunimin ekonomik dhe tregtar që u organizua në Tiranë. Gjithashtu këto takime vijnë pas takimit të Ministrave të disa vendeve të rajonit në Sofie ku u diskutua intensifikimi i bashkëpunimit rajonal për zhvillimin e infrastrukturës së transportit në vendet e Ballkanit.
als_Latn als_Latn als_Latn als_Latn als_Latn als_Latn als_Latn als_Latn als_Latn